**Ռամոս դե Ազևեդո** (պորտ.՝ Francisco de Paula Ramos de Azevedo, դեկտեմբերի 8, 1851(1851-12-08), Սան Պաուլո, Բրազիլիա - հունիսի 1, 1928(1928-06-01), Guarujá, Սան Պաուլու, Բրազիլիա), բրազիլացի ճարտարապետ, որը հայտնի է Սան Պաուլոյում տարբեր շենքերի նախագծման համար, ինչպիսիք են Քաղաքային թատրոնի, շուկայի շենքերը, Սան Պաուլու նահանգի պատկերասրահը։ Եղել է Սան Պաուլոյի համալսարանի պոլիտեխնիկական դպրոցի տնօրենը և հիմնադիրներից մեկը։

Կենսագրություն
--------------

Ռամոս դե Ազևեդոն ծնվել է Կամպինասից Սան Պաուլոյում հաստատված հարուստ ընտանիքում։ 1878 թվականին նա մեկնել է Բելգիայի Գենտ քաղաք, սովորել տեղի École Speciale du Génie Civil et des Arts et Manufactures քաղաքացիական ճարտարագիտության բաժնում։ Նրա կենսագիրների խոսքերով Ճարտարապետության դպրոցի տնօրենը զարմացած էր Ազևեդոյի աշխատանքների որակով և պահանջեց, որ նա փոխի իր կարիերան։ Դպրոցում սովորել է դասական ճարտարապետություն՝ հետևելով ճարտարապետական էկլեկտիզմին։ 1886 թվականին ավարտել է այս դասընթացը։

Բրազիլիա վերադառնալով՝ Ռամոս դե Ազևեդոն հաստատվել է Կամպինասում, որտեղ իրականացրել է իր առաջին նախագծերը։ Նա պատասխանատու է եղել քաղաքի գլխավոր տաճարի շինարարության ավարտի համար, որը նրա առաջին մեծ գործերից է։

Սան Պաուլոյի քաղաքային թատրոն
Արդյունաբերական պալատ
Սան Պաուլոյի քաղաքյին շուկայի ներքին հարդարանքներ
19-րդ դարի վերջին Ռամոս դե Ազևեդոին հրավիրել են նախագծելու Սան Պաուլոյի էլիտայի որոշ անդամների տներ։ Ռամոս դե Ազևեդոն որոշել է Սան Պաուլոյում հիմնել իր անունով տեխնիկական գրասենյակ, որը շուտով դարձել է տեղական ճարտարապետության հիմնական թելադրողը։

Սան Պաուլոյի առաջադեմ քաղաքական հոսանքների հետ կապակցված արիստոկրատների հետ միասին Ռամոս դե Ազևեդոն հիմնադրել է Պոլիտեխնիկական դպրոցը՝ եվրոպական նմանատիպ մոդելի օրինակով։ Կրթության բնագավառում ներգրավվել է՝ դառնալով Սան Պաուլոյի արվեստի և արհեստների դպրոցի (պորտ.՝ Liceu de Artes e Ofícios) տնօրեն, որտեղ նրա իրականացրած կրթական բարեփոխումները դպրոցը դարձրել են ինքնուրույն և հայտնի երկրում։

Սան Պաուլո քաղաքում կատարած կարևոր աշխատանքների համար Ռամոս դե Ազևեդոյի պատվին Սան Պաուլոյի արվեստի և արհեստների դպրոցի դիմաց կանգնեցվել է նրա հուշարձանը։ 1970-ական թվականների մետրոպոլիտենի աշխատանքների պատճառով այս հուշարձանը տեղափոխվել է Սան Պաուլոյի համալսարանի կամպուսի տարածք և այժմ գտնվում է Պրասա Ռամոս դե Ազևեդո պողոտայում՝ Պոլիտեխնիկական դպրոցի դիմաց։

Հայտնի նախագծեր
---------------

* Հոգեբուժական հիվանդանոց (1895–1898)
* Քաղաքային թատրոն (1903–1811)
* Սան Պաուլոյի համալսարանի պոլիտեխնիկական դպրոց (1893)
* Արդյունաբերական պալատ (1920)
* Կոնսոլասաոյի գերեզմանատուն (ճակտոն) (1870)
* Fazenda Pau d'Alho (1920s)
* Կամպինասի տեխնիկական քոլեջ (1920)
* Կասա դաս Ռոսաս թանգարան
* Բենտո Կիրինոյի անվան պոլիտեխնիկական քոլեջ (1920)
* Սիոն քոլեջ (1920)
* Սան Պաուլու նահանգի պատկերասրահ (1893)
* Ռոռեոսի պալատ(1920s)
* Կամպինասի թեմական տաճար (1880-ական թթ.)
* Կամպինասի քաղաքային շուկա (1902)
* Սան Պաուլոյի քաղաքային շուկա (1928)
* Սան Պաուլոյի համալսարանի բժշկական ֆակուլտետ (1905)

Ծանոթագրություններ
------------------

1. 1 2 3 4  *Itaú Cultural* Enciclopédia Itaú Cultural (порт.) — São Paulo: Itaú Cultural, 2001. — ISBN 978-85-7979-060-7
2. 1 2  *Lemos C. A. C. Wilson E.* Azevedo, Francisco de Paula Ramos de // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T005469
3. 1 2  *Brozović D. Ladan T.* Hrvatska enciklopedija (хорв.) — LZMK, 1999. — 9272 p. — ISBN 978-953-6036-31-8
4. 1 2  Union List of Artist Names — 2014.
5. ↑  «Francisco de Paula Ramos de Azevedo». *Escola Politécnica da Universidade de São Paulo*. Արխիվացված է օրիգինալից 2018 թ․ հունիսի 23-ին. Վերցված է 2015 թ․ հունիսի 9-ին.
6. ↑  «História». *Catedral Metropolitana de Campinas*. Արխիվացված է օրիգինալից 2015 թ․ փետրվարի 23-ին. Վերցված է 2015 թ․ հունիսի 9-ին.

Արտաքին հղումներ
----------------

* Ramos de Azevedo at Itaú Cultural

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռամոս դե Ազևեդո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNE: XX5026211 · GND: 123279267 · ISNI: 000000006680255X · LCCN: n82065608 · SUDOC: 178882267 · VIAF: 10749903 · ULAN: 500118119 · WorldCat VIAF: 10749903 |

 |

 |